phoneee/thai-legal-corpus huggingface dataset:
ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการจ้างผู้เชี่ยวชาญหรือผู้ชำนาญการเฉพาะด้านพ.ศ. ๒๕๕๒[๑] เพื่อให้การปฏิบัติงานของคณะกรรมการกำกับกิจการพลังงานเกิดประโยชน์สูงสุดอาศัยอำนาจตามความในมาตรา๓๓ วรรคหนึ่ง (๖) และวรรคสอง แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงวางระเบียบในการจ้างและแต่งตั้งบุคคลซึ่งมีความเชี่ยวชาญหรือชำนาญการเฉพาะด้านเพื่อประโยชน์ในการปฏิบัติหน้าที่ของคณะกรรมการกำกับกิจการพลังงานและสำนักงานคณะกรรมการกำกับกิจการพลังงานดังนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการจ้างผู้เชี่ยวชาญ หรือผู้ชำนาญการเฉพาะด้าน พ.ศ. ๒๕๕๒ข้อ ๒ ระเบียบนี้ให้มีผลตั้งแต่วันประกาศเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานผู้เชี่ยวชาญ หมายความว่า บุคคลธรรมดาซึ่งมีความรู้ความสามารถและประสบการณ์สูงโดยมีผลงานที่เกี่ยวข้องกับงานที่จ้างอันเป็นที่ยอมรับทั่วไปผู้ชำนาญการเฉพาะด้าน หมายความว่าบุคคลธรรมดาซึ่งมีความรู้ ความสามารถและประสบการณ์สูงในวิชาชีพที่เกี่ยวข้องกับงานที่จ้างข้อ ๔ สำนักงานอาจจ้างผู้เชี่ยวชาญหรือผู้ชำนาญการเฉพาะด้าน เพื่อประโยชน์ต่อการปฏิบัติงานของคณะกรรมการและหรือสำนักงานได้ตามความเหมาะสม ดังนี้(๑)กรณีจ้างผู้เชี่ยวชาญ หรือผู้ชำนาญการเฉพาะด้าน ในอัตราค่าตอบแทนการจ้างไม่เกินเดือนละ ๑๐๐,๐๐๐ บาท ให้เป็นอำนาจของเลขาธิการ(๒)กรณีจ้างผู้เชี่ยวชาญ หรือผู้ชำนาญการเฉพาะด้าน ในอัตราค่าตอบแทนการจ้างเกินกว่าเดือนละ ๑๐๐,๐๐๐ บาทขึ้นไป ให้เป็นอำนาจของเลขาธิการ โดยความเห็นชอบของคณะกรรมการข้อ ๕ ผู้เชี่ยวชาญหรือผู้ชำนาญการเฉพาะด้านจะต้องมีคุณสมบัติต่อไปนี้(๑)ไม่เป็นพนักงานหรือลูกจ้างของสำนักงาน(๒)ไม่ประกอบอาชีพหรือวิชาชีพอื่นใดที่มีส่วนได้เสียหรือมีผลประโยชน์ขัดแย้งไม่ว่าโดยตรงหรือโดยอ้อมกับการปฏิบัติหน้าที่(๓)ไม่เป็นหรือเคยเป็นบุคคลล้มละลาย(๔)ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันที่จ้างเว้นแต่ในความผิดอันได้กระทำโดยประมาทหรือความผิดลหุโทษข้อ ๖ การตรวจสอบคุณสมบัติตามข้อ ๕ให้เป็นอำนาจของเลขาธิการข้อ ๗ การจ้างผู้เชี่ยวชาญหรือผู้ชำนาญการเฉพาะด้านให้กระทำโดยวิธีเฉพาะเจาะจงและทำเป็นสัญญาจ้างตามแบบท้ายระเบียบนี้ข้อ ๘ การจ้างผู้เชี่ยวชาญหรือผู้ชำนาญการเฉพาะด้าน แต่ละครั้งมีระยะเวลาไม่เกิน ๑ ปี และอาจต่อสัญญาได้ตามความจำเป็นข้อ ๙ อัตราค่าตอบแทนการจ้าง ค่าใช้จ่ายอื่น ๆและเงื่อนไขการจ้างที่เจรจาตกลงกันให้กำหนดไว้ในสัญญาจ้างข้อ ๑๐ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้มีอำนาจพิจารณาวินิจฉัยการปฏิบัติตามระเบียบนี้ประกาศ ณ วันที่ ๒๓เมษายน พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๒๙ มิถุนายน ๒๕๕๒ศิรวัชร์/ปรับปรุง๒๙ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๘๖ ง/หน้า ๑๔/๑๙ มิถุนายน ๒๕๕๒
คำพิพากษาศาลฎีกาที่ 407/2478หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 407/2478 ป.อ. ม. 294ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 407/2478 ป.อ. ม. 294ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๒๐ (พ.ศ. ๒๕๔๙)เรื่องให้รถจักรยานยนต์เป็นสินค้าที่ควบคุมฉลาก โดยที่ปรากฏว่าในปัจจุบันได้มีผู้บริโภคประสบอุบัติเหตุจากการขับขี่รถจักรยานยนต์เป็นจำนวนมากทำให้เกิดอันตรายแก่ชีวิตและร่างกาย ดังนั้น เพื่อเป็นการคุ้มครองผู้บริโภคให้ได้รับความปลอดภัยจากการขับขี่รถจักรยานยนต์จึงกำหนดให้รถจักรยานยนต์เป็นสินค้าที่ควบคุมฉลากอาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๒) พ.ศ. ๒๕๔๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้ข้อ๑ ในประกาศนี้ รถจักรยานยนต์ หมายความว่า รถที่เดินด้วยกำลังเครื่องยนต์ กำลังไฟฟ้า หรือพลังงานอื่นและมีล้อไม่เกินสองล้อ ถ้ามีพ่วงข้างมีล้อเพิ่มอีกไม่เกินหนึ่งล้อข้อ๒ให้รถจักรยานยนต์เป็นสินค้าที่ควบคุมฉลากข้อ๓ ฉลากของสินค้าที่ควบคุมฉลากตามข้อ๒ ให้ปฏิบัติตามข้อ ๑ ถึงข้อ ๓ แห่งประกาศคณะกรรมการว่าด้วยฉลาก เรื่องลักษณะของฉลากสินค้าที่ควบคุมฉลาก พ.ศ. ๒๕๔๑ ลงวันที่ ๒๓ กันยายน พ.ศ. ๒๕๔๑และให้ระบุข้อความดังต่อไปนี้ ไว้ในฉลากด้วยคำเตือนต้องระบุว่า อาจถึงตายหรือพิการ หากไม่สวมหมวกนิรภัยข้อความที่เป็นคำเตือน ต้องใช้ตัวอักษรขนาดไม่ต่ำกว่า ๕ มิลลิเมตร โดยใช้สีตัดกับสีพื้น สำหรับแสดงไว้ที่คู่มือการใช้งานรถจักรยานยนต์และแสดงไว้ในลักษณะคงทนถาวรที่บริเวณถังน้ำมันหรือบริเวณอื่นของรถจักรยานยนต์ที่ผู้ใช้รถจักรยานยนต์สามารถเห็นและอ่านได้อย่างชัดเจนประกาศนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๓มีนาคม พ.ศ. ๒๕๔๙รัศมี วิศทเวทย์ประธานกรรมการว่าด้วยฉลากวิภา/ผู้จัดทำ๒๓ ธันวาคม ๒๕๕๓พัสสน/ผู้ตรวจ๒๖ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑]ราชกิจจานุเบกษา เล่ม ๑๒๓/ตอนพิเศษ ๔๖ ง/หน้า ๑๖/๓ เมษายน ๒๕๔๙
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๔๙๑ (พ.ศ. ๒๕๔๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกและกำหนดมาตรฐานผลิตภัณฑ์อุตสาหกรรมชุดหัวฉีดชะล้าง โดยที่เป็นการสมควรปรับปรุงมาตรฐานผลิตภัณฑ์อุตสาหกรรมชุดหัวฉีดชะล้าง มาตรฐานเลขที่ มอก. 1497-2541อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ ๒๓๙๖ (พ.ศ. ๒๕๔๑) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ.๒๕๑๑ เรื่อง กำหนดมาตรฐานผลิตภัณฑ์อุตสาหกรรม ชุดหัวฉีดชะล้าง ลงวันที่ ๒๗ กรกฎาคมพ.ศ. ๒๕๔๑ และออกประกาศกำหนดมาตรฐานผลิตภัณฑ์อุตสาหกรรม ชุดหัวฉีดชะล้าง มาตรฐานเลขที่มอก. 1497-2548 ขึ้นใหม่ ดังมีรายการละเอียดต่อท้ายประกาศนี้ทั้งนี้ ให้มีผลเมื่อพ้นกำหนด ๖๐ วัน นับแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒๖ เมษายน พ.ศ. ๒๕๔๙สุริยะจึงรุ่งเรืองกิจรัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรม ชุดหัวฉีดชะล้าง (มอก. 1497-2548)(ดูข้อมูลจากภาพกฎหมาย)นันทนา/ผู้จัดทำ๓๐ สิงหาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๘๓ ง/หน้า ๑/๒๔ สิงหาคม ๒๕๔๙
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๖๖๓ (พ.ศ.๒๕๕๗)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกและกำหนดมาตรฐานผลิตภัณฑ์อุตสาหกรรมดวงโคมไฟฟ้าสาดแสง โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ดวงโคมไฟฟ้าสาดแสงมาตรฐานเลขที่ มอก. 906 - 2532อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๑๕๗๕ (พ.ศ. ๒๕๓๒) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรม ดวงโคมไฟฟ้าสาดแสง ลงวันที่ ๒๕ ธันวาคมพ.ศ. ๒๕๓๒ และออกประกาศกำหนดมาตรฐานผลิตภัณฑ์อุตสาหกรรม ดวงโคมไฟฟ้าสาดแสง มาตรฐานเลขที่ มอก. 902 เล่ม ๒ (๕) - ๒๕๕๗ ขึ้นใหม่ดังมีรายการละเอียดต่อท้ายประกาศนี้ทั้งนี้ ให้มีผลเมื่อพ้นกำหนด ๙๐ วัน นับแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๑๒ พฤศจิกายน พ.ศ. ๒๕๕๗จักรมณฑ์ผาสุกวนิชรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมดวงโคมไฟฟ้าสาดแสง (มอก. 902 เล่ม 2(5) - 2557)(ดูข้อมูลจากภาพกฎหมาย)ปริยานุช/พิมพ์๒๖ มกราคม ๒๕๕๘[๑] ราชกิจจานุเบกษา เล่ม ๑๓๒/ตอนพิเศษ ๑๖ ง/หน้า๑๙/๑๙ มกราคม ๒๕๕๘
ประกาศประกาศเรื่องยกเลิกการประกาศสถานการณ์ฉุกเฉินที่มีความร้ายแรงในเขตท้องที่อำเภอแม่ลานจังหวัดปัตตานี[๑] ตามที่ได้มีประกาศสถานการณ์ฉุกเฉินที่มีความร้ายแรงลงวันที่ ๒๐ กรกฎาคม พ.ศ. ๒๕๔๘ และได้ประกาศการขยายระยะเวลาการประกาศสถานการณ์ฉุกเฉินที่มีความร้ายแรงในท้องที่ดังกล่าวมาจนถึงปัจจุบันเพื่อใช้มาตรการต่าง ๆที่บัญญัติไว้ในพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘เข้าดำเนินการในการแก้ไขปัญหาความไม่สงบในพื้นที่จังหวัดชายแดนภาคใต้การคุ้มครองความปลอดภัยในชีวิตและทรัพย์สิน ทั้งของรัฐและประชาชน ภายในเขตพื้นที่ประกาศสถานการณ์ฉุกเฉินที่มีความร้ายแรงนั้นโดยที่ปรากฏว่าในปัจจุบันสถานการณ์อันเป็นเหตุให้มีการประกาศสถานการณ์ฉุกเฉินที่มีความร้ายแรงในเขตท้องที่อำเภอแม่ลานจังหวัดปัตตานีอยู่ในภาวะที่เจ้าหน้าที่ของรัฐและหน่วยงานของรัฐสามารถใช้มาตรการต่าง ๆเข้าควบคุม ระงับยับยั้ง และแก้ไขปัญหาได้ตามปกติแล้ว ดังนั้น อาศัยอำนาจตามความในมาตรา๕ ประกอบกับมาตรา ๑๑ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๓๘ มาตรา ๔๑มาตรา ๔๓ มาตรา ๔๕ และมาตรา ๖๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายนายกรัฐมนตรีจึงออกประกาศไว้ ดังต่อไปนี้ให้ยกเลิกการประกาศสถานการณ์ฉุกเฉินที่มีความร้ายแรงในเขตท้องที่อำเภอแม่ลานจังหวัดปัตตานีทั้งนี้ตั้งแต่วันที่ ๒๙ ธันวาคม พ.ศ. ๒๕๕๓ประกาศ ณ วันที่ ๒๘ธันวาคม พ.ศ. ๒๕๕๓อภิสิทธิ์ เวชชาชีวะนายกรัฐมนตรีปริยานุช/ผู้จัดทำ๑๓ มกราคม ๒๕๕๔ณัฐวดี/ตรวจ๑๓ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๕๑ ง/หน้า ๘/๒๙ ธันวาคม ๒๕๕๓
พระราชกฤษฎีกาพระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช๒๔๗๙ ในเขตเทศบาลเมืองนนทบุรีจังหวัดนนทบุรีพ.ศ.๒๔๙๖ ภูมิพลอดุลยเดชป.ร.ให้ไว้ณ วันที่ ๒๖ ธันวาคม พ.ศ. ๒๔๙๖เป็นปีที่๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลเมืองนนทบุรี จังหวัดนนทบุรีอาศัยอำนาจตามความในมาตรา ๙๕ของรัฐธรรมนูญแห่งราชอาณาจักรไทย พุทธศักราช ๒๔๗๕ แก้ไขเพิ่มเติม พุทธศักราช ๒๔๙๕และมาตรา ๒ แห่งพระราชบัญญัติควบคุมการก่อสร้างอาคาร พุทธศักราช ๒๔๗๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมการก่อสร้างอาคารพุทธศักราช ๒๔๗๙ ในเขตเทศบาลเมืองนนทบุรี จังหวัดนนทบุรี พ.ศ. ๒๔๙๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลเมืองนนทบุรี จังหวัดนนทบุรีมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลป. พิบูลสงครามนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากสภาพจังหวัดนนทบุรีกำลังขยายตัวทั้งในทางการก่อสร้างอาคารและการผังเมืองกระทรวงมหาดไทยเห็นสมควรจะควบคุมการก่อสร้างอาคารต่าง ๆ ในเขตเทศบาลเมืองนนทบุรีจังหวัดนนทบุรี เพื่อประโยชน์ในความมั่นคงแข็งแรง การอนามัย การสุขาภิบาลการป้องกันอัคคีภัย และการผังเมือง ให้เป็นระเบียบเรียบร้อยเสียแต่บัดนี้โดยประกาศพระราชกฤษฎีกาให้ใช้พระราชบัญญัติควบคุมการก่อสร้างอาคาร พุทธศักราช ๒๔๗๙ในเขตเทศบาลเมืองนนทบุรี จังหวัดนนทบุรี ตามความในมาตรา ๒แห่งพระราชบัญญัติควบคุมการก่อสร้างอาคาร พุทธศักราช ๒๔๗๙ฐิติพงษ์/พิมพ์๓๐เมษายน ๒๕๕๑รัศม์วรรณวลัย/ตรวจ๒พฤษภาคม ๒๕๕๑[๑]ราชกิจจานุเบกษา เล่ม ๗๐/ตอนที่ ๘๑/ฉบับพิเศษ หน้า ๔๕/๓๑ ธันวาคม๒๔๙๖
คำพิพากษาศาลฎีกาที่ 272/2491หลักกฎหมาย: ชั้นอุทธรณ์จำเลยยอมให้เอามฤดกส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใดนั้น ฟังไม่ขึ้นโจทก์เป็นภรรยาและบุตรผู้ตาย ฟ้องขอแบ่งมฤดกของผู้ตายจากจำเลย ซึ่งเป็นบุตรผู้ตายเกิดกับภรรยาอื่น ศาลชั้นต้นพิพากษาให้แบ่งมฤดกแก่โจทก์ ศาลอุทธรณ์พิพากษายืน จำเลยฎีกา ศาลฎีกา เห็นว่า ชั้นอุทธรณ์ จำเลยอุทธรณ์ยอมให้เอาทรัพย์ส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใด จึงฟังไม่ได้ ส่วนข้อเท็จจริง เห็นตามศาลล่าง จึงพิพากษายืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 272/2491นางพัน แซ่เฮงในฐานะส่วนตัวและมารดาผู้ปกครองนางสาวเตียงกับพวกอีก 6 คนโจทก์นายกือ นางงก นางสาวเปียก แซ่เฮงจำเลย ป.วิ.พ. ม. 172 - 249ชั้นอุทธรณ์จำเลยยอมให้เอามฤดกส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใดนั้น ฟังไม่ขึ้นโจทก์เป็นภรรยาและบุตรผู้ตาย ฟ้องขอแบ่งมฤดกของผู้ตายจากจำเลย ซึ่งเป็นบุตรผู้ตายเกิดกับภรรยาอื่น ศาลชั้นต้นพิพากษาให้แบ่งมฤดกแก่โจทก์ ศาลอุทธรณ์พิพากษายืน จำเลยฎีกา ศาลฎีกา เห็นว่า ชั้นอุทธรณ์ จำเลยอุทธรณ์ยอมให้เอาทรัพย์ส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใด จึงฟังไม่ได้ ส่วนข้อเท็จจริง เห็นตามศาลล่าง จึงพิพากษายืน(นนทปัญญา-เลขวณิชธรรมวิทักษ์-นาถปรีชา)ศาลชั้นต้น - นายสิริ เกตุสมบูรณ์ศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์เป็นภรรยาและบุตรผู้ตาย ฟ้องขอแบ่งมฤดกของผู้ตายจากจำเลย ซึ่งเป็นบุตรผู้ตายเกิดกับภรรยาอื่น ศาลชั้นต้นพิพากษาให้แบ่งมฤดกแก่โจทก์ ศาลอุทธรณ์พิพากษายืน จำเลยฎีกา ศาลฎีกา เห็นว่า ชั้นอุทธรณ์ จำเลยอุทธรณ์ยอมให้เอาทรัพย์ส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใด จึงฟังไม่ได้ ส่วนข้อเท็จจริง เห็นตามศาลล่าง จึงพิพากษายืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 272/2491นางพัน แซ่เฮงในฐานะส่วนตัวและมารดาผู้ปกครองนางสาวเตียงกับพวกอีก 6 คนโจทก์นายกือ นางงก นางสาวเปียก แซ่เฮงจำเลย ป.วิ.พ. ม. 172 - 249ชั้นอุทธรณ์จำเลยยอมให้เอามฤดกส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใดนั้น ฟังไม่ขึ้นโจทก์เป็นภรรยาและบุตรผู้ตาย ฟ้องขอแบ่งมฤดกของผู้ตายจากจำเลย ซึ่งเป็นบุตรผู้ตายเกิดกับภรรยาอื่น ศาลชั้นต้นพิพากษาให้แบ่งมฤดกแก่โจทก์ ศาลอุทธรณ์พิพากษายืน จำเลยฎีกา ศาลฎีกา เห็นว่า ชั้นอุทธรณ์ จำเลยอุทธรณ์ยอมให้เอาทรัพย์ส่วนของผู้ตายแบ่งเป็นมฤดกให้แก่โจทก์แล้ว มาชั้นฎีกากลับจะให้เอามาเป็นของจำเลย โดยไม่มีข้ออ้างอิงประการใด จึงฟังไม่ได้ ส่วนข้อเท็จจริง เห็นตามศาลล่าง จึงพิพากษายืน(นนทปัญญา-เลขวณิชธรรมวิทักษ์-นาถปรีชา)ศาลชั้นต้น - นายสิริ เกตุสมบูรณ์ศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
เทศบัญญัติของเทศบาลนครกรุงเทพเทศบัญญัติของเทศบาลนครกรุงเทพเรื่องควบคุมการก่อสร้างอาคาร (ฉบับที่ ๙)พ.ศ. ๒๕๑๐---------------------- อาศัยอำนาจตามความในมาตรา๑๕ แห่งพระราชบัญญัติควบคุมการก่อสร้างอาคาร พุทธศักราช ๒๔๗๙ มาตรา ๗๕ แห่งพระราชบัญญัติเทศบาลพ.ศ. ๒๔๙๖ และพระราชกฤษฎีกากำหนดให้เทศบาลนครกรุงเทพและเทศบาลนครธนบุรีอยู่ในความควบคุมดูแลของกระทรวงมหาดไทย พ.ศ. ๒๕๐๒เทศบาลนครกรุงเทพออกเทศบัญญัติไว้โดยคำแนะนำและยินยอมของสภาเทศบาลนครกรุงเทพและโดยอนุมัติของรัฐมนตรีว่าการกระทรวงมหาดไทย ดังต่อไปนี้ ข้อ ๑เทศบัญญัตินี้ให้เรียกว่า "เทศบัญญัติ เรื่อง ควบคุมการก่อสร้างอาคาร (ฉบับที่ ๙) พ.ศ. ๒๕๑๐" ข้อ ๒ให้ใช้เทศบัญญัตินี้ตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ให้ยกเลิกความในข้อ ๗ แห่งเทศบัญญัติ เรื่อง ควบคุมการก่อสร้างอาคาร (ฉบับที่ ๓) พุทธศักราช ๒๔๙๑และให้ใช้ความต่อไปนี้แทน "ข้อ ๗อาคารที่สร้างเป็นอาคารพาณิชย์ หรือโรงงานอุตสาหกรรม ซึ่งประกอบด้วยเตาไฟ หรือเครื่องจักร เพื่อกิจการนั้นต้องมีที่ว่างอันปราศจากหลังคาหรือสิ่งใดปกคลุมโดยรอบอาคารนั้นไม่น้อยกว่า ๑๐ เมตร ทุกด้านและในกรณีที่ก่อสร้างอยู่ริมแนวทางสาธารณะ หรือแนวทางซึ่งมีสภาพเป็นสาธารณะหรือทางน้ำสาธารณะหรือทางซึ่งมีสภาพเป็นสาธารณะ อนุญาตให้นับรวมความกว้างของแนวทางสาธารณะหรือแนวทางซึ่งมีสภาพเป็นสาธารณะ หรือทางน้ำสาธารณะ หรือทางซึ่งมีสภาพเป็นสาธารณะด้วย ในกรณีที่ปรากฏว่าอาคารนั้นก่อสร้างถูกต้องตามหลักการอนามัยการสุขาภิบาล การป้องกันอัคคีภัยจะไม่มีที่ว่างโดยรอบอาคารก็ได้" ข้อ ๔ให้นายกเทศมนตรีนครกรุงเทพ มีหน้าที่รักษาการให้เป็นไปตามเทศบัญญัตินี้ ประกาศณ วันที่ ๒๗ มิถุนายน พ.ศ. ๒๕๑๑ พันตำรวจเอก ล. กฤษณามระ เทศมนตรี ทำการแทน นายกเทศมนตรีนครกรุงเทพ อนุมัติ พลเอก ป. จารุเสถียร รัฐมนตรีว่าการกระทรวงมหาดไทย[รก.๒๕๑๑/๗๔/๕๗๓/๒๐ สิงหาคม ๒๕๑๑] พุทธชาด/ แก้ไข ๒๙ตุลาคม ๒๕๔๕ B+A(C )
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๗๕/๒๕๕๗เรื่องแต่งตั้งคณะกรรมการนโยบายและกำกับดูแลรัฐวิสาหกิจ[๑] เพื่อให้การกำกับดูแลและติดตามผลการดำเนินงานของรัฐวิสาหกิจทั้งระบบเป็นไปอย่างประสิทธิภาพมีความเป็นเอกภาพ สามารถแก้ไขปัญหาต่าง ๆ ส่งเสริมและสนับสนุนให้ภาคเอกชนเข้าร่วมลงทุนในกิจการของรัฐโดยคำนึงถึงประโยชน์สูงสุดของรัฐและประชาชนเป็นสำคัญคณะรักษาความสงบแห่งชาติจึงมีคำสั่ง ดังต่อไปนี้ข้อ ๑ ให้มีคณะกรรมการนโยบายและกำกับดูแลรัฐวิสาหกิจประกอบด้วย(๑) หัวหน้าคณะรักษาความสงบแห่งชาติ ประธานกรรมการ(๒) รองหัวหน้าคณะรักษาความสงบแห่งชาติ รองประธานกรรมการและหัวหน้าฝ่ายเศรษฐกิจคณะรักษาความสงบแห่งชาติ(๓) รองหัวหน้าฝ่ายเศรษฐกิจ กรรมการคณะรักษาความสงบแห่งชาติ(๔) ปลัดกระทรวงกลาโหม กรรมการ(๕) ปลัดกระทรวงการคลัง กรรมการ(๖) ปลัดกระทรวงคมนาคม กรรมการ(๗) ปลัดกระทรวงพลังงาน กรรมการ(๘) ปลัดกระทรวงมหาดไทย กรรมการ(๙) เลขาธิการคณะกรรมการกฤษฎีกา กรรมการ(๑๐) เลขาธิการคณะกรรมการ กรรมการพัฒนาการเศรษฐกิจและสังคมแห่งชาติ(๑๑) นายทวีศักดิ์ กออนันตกูล กรรมการ(๑๒) นายบัณฑูร ล่ำซำ กรรมการ(๑๓) นายบรรยง พงษ์พานิช กรรมการ(๑๔) นายประสาร ไตรรัตน์วรกุล กรรมการ(๑๕) นายรพี สุจริตกุล กรรมการ(๑๖) นายวิรไท สันติประภพ กรรมการ(๑๗) ผู้อำนวยการสำนักงานคณะกรรมการ กรรมการและเลขานุการนโยบายรัฐวิสาหกิจข้อ ๒ ให้คณะกรรมการตามข้อ๑ มีอำนาจหน้าที่ ดังต่อไปนี้(๑) เสนอแนะนโยบาย แผนการบริหารและมาตรการในการพัฒนารัฐวิสาหกิจต่อคณะรักษาความสงบแห่งชาติ(๒) กำกับดูแลและติดตามผลการดำเนินงานของรัฐวิสาหกิจเพื่อให้การบริหารงานของรัฐวิสาหกิจเป็นไปอย่างมีประสิทธิภาพและเกิดประสิทธิผลสูงสุด(๓) บูรณาการการดำเนินการของรัฐวิสาหกิจให้มีความเป็นเอกภาพ(๔) เสนอแนะแนวทางในการแก้ไขปัญหาด้านต่าง ๆ ของรัฐวิสาหกิจทั้งในด้านการบริหารการดำเนินงาน และด้านการเงินต่อคณะรักษาความสงบแห่งชาติ(๕) ส่งเสริมและสนับสนุนให้ภาคเอกชนเข้าร่วมลงทุนในกิจการของรัฐ(๖) แต่งตั้งคณะอนุกรรมการ และคณะทำงาน เพื่อช่วยเหลือการปฏิบัติงานได้ตามความจำเป็น(๗) เชิญเจ้าหน้าที่ บุคคล หรือหน่วยงานที่เกี่ยวข้องมาชี้แจงหรือเรียกเอกสารจากบุคคลหรือหน่วยงานที่เกี่ยวข้องมาประกอบการพิจารณาได้ตามความจำเป็น(๘) ปฏิบัติการอื่นใดเพื่อให้เป็นไปตามคำสั่งนี้หรือตามที่คณะรักษาความสงบแห่งชาติมอบหมายข้อ ๓ ให้สำนักงานคณะกรรมการนโยบายรัฐวิสาหกิจกระทรวงการคลัง อำนวยความสะดวกในการปฏิบัติงานของคณะกรรมการตามคำสั่งนี้สำหรับการเบิกจ่ายเบี้ยประชุมให้เป็นไปตามพระราชกฤษฎีกาว่าด้วยเบี้ยประชุมกรรมการและการเบิกจ่ายค่าใช้จ่ายที่เกี่ยวข้องกับการบริหารจัดการอื่น ๆที่จำเป็นให้เป็นไปตามระเบียบทางราชการ ทั้งนี้ให้เบิกจ่ายจากงบประมาณรายจ่ายของสำนักงานคณะกรรมการนโยบายรัฐวิสาหกิจทั้งนี้ ตั้งแต่บัดนี้เป็นต้นไปสั่ง ณวันที่ ๒๖ มิถุนายน พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๘ กรกฎาคม ๒๕๕๗ปริญสินีย์/ผู้ตรวจ๘ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๒๕ ง/หน้า ๖/๔ กรกฎาคม ๒๕๕๗
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลโพนทอง ตำบลโคกตูม ตำบลบัวลอยตำบลคชสิทธิ์ ตำบลหนองปลิงตำบลหนองไข่น้ำ ตำบลหนองจรเข้ตำบลหนองแขม ตำบลไผ่ต่ำตำบลกุ่มหัก ตำบลหนองโรงอำเภอหนองแค และตำบลหนองหมูอำเภอวิหารแดงจังหวัดสระบุรีให้เป็นเขตปฏิรูปที่ดินพ.ศ. ๒๕๕๑ ภูมิพลอดุลยเดช ป.ร.ให้ไว้ ณ วันที่ ๒๕ ธันวาคมพ.ศ. ๒๕๕๑เป็นปีที่ ๖๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกากำหนดเขตที่ดินในท้องที่อำเภอหนองแค จังหวัดสระบุรี ให้เป็นเขตปฏิรูปที่ดิน พ.ศ. ๒๕๒๙อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลโพนทอง ตำบลโคกตูม ตำบลบัวลอย ตำบลคชสิทธิ์ ตำบลหนองปลิงตำบลหนองไข่น้ำ ตำบลหนองจรเข้ ตำบลหนองแขม ตำบลไผ่ต่ำ ตำบลกุ่มหัก ตำบลหนองโรงอำเภอหนองแคและตำบลหนองหมู อำเภอวิหารแดง จังหวัดสระบุรี ให้เป็นเขตปฏิรูปที่ดินพ.ศ. ๒๕๕๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกากำหนดเขตที่ดิน ในท้องที่อำเภอหนองแค จังหวัดสระบุรีให้เป็นเขตปฏิรูปที่ดิน พ.ศ. ๒๕๒๙มาตรา ๔ให้ที่ดินในท้องที่ตำบลโพนทอง ตำบลโคกตูม ตำบลบัวลอย ตำบลคชสิทธิ์ตำบลหนองปลิง ตำบลหนองไข่น้ำ ตำบลหนองจรเข้ ตำบลหนองแขม ตำบลไผ่ต่ำ ตำบลกุ่มหักตำบลหนองโรง อำเภอหนองแค และตำบลหนองหมู อำเภอวิหารแดง จังหวัดสระบุรีภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๕ให้รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการสมัคร สุนทรเวชนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลโพนทอง ตำบลโคกตูม ตำบลบัวลอย ตำบลคชสิทธิ์ ตำบลหนองปลิงตำบลหนองไข่น้ำ ตำบลหนองจรเข้ ตำบลหนองแขม ตำบลไผ่ต่ำ ตำบลกุ่มหัก ตำบลหนองโรงอำเภอหนองแคและตำบลหนองหมู อำเภอวิหารแดง จังหวัดสระบุรี ให้เป็นเขตปฏิรูปที่ดินพ.ศ. ๒๕๕๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่พระราชกฤษฎีกากำหนดเขตที่ดินในท้องที่อำเภอหนองแค จังหวัดสระบุรีให้เป็นเขตปฏิรูปที่ดิน พ.ศ. ๒๕๒๙ ได้กำหนดเขตปฏิรูปที่ดินในท้องที่อำเภอหนองแคจังหวัดสระบุรี โดยถือเขตอำเภอดังกล่าวเป็นหลักซึ่งทำให้เขตปฏิรูปที่ดินที่กำหนดตามพระราชกฤษฎีกาดังกล่าวครอบคลุมพื้นที่ที่ไม่มีโครงการเพื่อดำเนินการปฏิรูปที่ดินเพื่อเกษตรกรรมด้วยต่อมาเมื่อมาตรา ๒๕ วรรคสาม แห่งพระราชบัญญัติการปฏิรูปที่ดินเพื่อเกษตรกรรม พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่๓) พ.ศ. ๒๕๓๒ กำหนดให้การกำหนดเขตปฏิรูปที่ดินให้กำหนดเฉพาะที่ดินที่จะดำเนินการปฏิรูปที่ดินเพื่อเกษตรกรรมเว้นแต่ในกรณีที่จำเป็นจะถือเขตของตำบลหรืออำเภอเป็นหลักแล้วสมควรปรับปรุงพระราชกฤษฎีกาดังกล่าวเพื่อกำหนดเขตปฏิรูปที่ดินเฉพาะที่ดินที่มีการดำเนินการปฏิรูปที่ดินเพื่อเกษตรกรรมเท่านั้น จึงจำเป็นต้องตราพระราชกฤษฎีกานี้วิภา/ปรับปรุง๓๐ มีนาคม ๒๕๕๘[๑]ราชกิจจานุเบกษา เล่ม ๑๒๕/ตอนที่ ๑๓๗ ก/หน้า ๔๙/๓๐ ธันวาคม ๒๕๕๑
ประกาศสํานักงานศาลรัฐธรรมนูญเรื่อง ผลแห่งคําวินิจฉัยของศาลรัฐธรรมนูญ---------------------------------------- ด้วยศาลรัฐธรรมนูญได้มีคําวินิจฉัยที่ 3/2564 ลงวันที่ 24 กุมภาพันธ์ 2564 ว่า พระราชบัญญัติเทศบาล พ.ศ. 2496 มาตรา 15 วรรคสอง และมาตรา 19 วรรคหนึ่ง (4) และพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2545 มาตรา 45 (4) ไม่ขัดหรือแย้งต่อรัฐธรรมนูญ มาตรา 25 มาตรา 26 วรรคหนึ่ง มาตรา 27 วรรคหนึ่ง และวรรคสาม และมาตรา 101 (13) จึงประกาศให้ทราบทั่วกันผู้มีอํานาจลงนาม - ประกาศ ณ วันที่ 24 กุมภาพันธ์ พ.ศ. 2564 เชาวนะ ไตรมาศ เลขาธิการสํานักงานศาลรัฐธรรมนูญ
คำพิพากษาศาลฎีกาที่ 64070หลักกฎหมาย: อุทธรณ์ว่า จำเลยจ้างโจทก์เป็นประจำหรือเป็นพนักงานยาสูบตามระเบียบการจ่ายบำเหน็จแก่พนักงานยาสูบ พ.ศ.2500 ข้อ2 ตั้งแต่วันที่ 2 กรกฎาคม 2488 โจทก์จึงมีสิทธิได้รับบำเหน็จตั้งแต่วันที่ 2 กรกฎาคม 2488 ถึงวันที่ 4 มีนาคม 2500 เป็นอุทธรณ์ในข้อกฎหมาย ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 542/2525นางลมัย ชุ่มแสงโจทก์กระทรวงการคลังจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54อุทธรณ์ว่า จำเลยจ้างโจทก์เป็นประจำหรือเป็นพนักงานยาสูบตามระเบียบการจ่ายบำเหน็จแก่พนักงานยาสูบ พ.ศ.2500 ข้อ2 ตั้งแต่วันที่ 2 กรกฎาคม 2488 โจทก์จึงมีสิทธิได้รับบำเหน็จตั้งแต่วันที่ 2 กรกฎาคม 2488 ถึงวันที่ 4 มีนาคม 2500 เป็นอุทธรณ์ในข้อกฎหมาย(สมศักดิ์ ปาลวัฒน์วิไชย-ขจร หะวานนท์-สมบูรณ์ บุญภินนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 542/2525นางลมัย ชุ่มแสงโจทก์กระทรวงการคลังจำเลย พ.ร.บ.จัดตั้งศาลแรงงานและวิธีพิจารณาคดีแรงงาน พ.ศ.2522 ม. 54อุทธรณ์ว่า จำเลยจ้างโจทก์เป็นประจำหรือเป็นพนักงานยาสูบตามระเบียบการจ่ายบำเหน็จแก่พนักงานยาสูบ พ.ศ.2500 ข้อ2 ตั้งแต่วันที่ 2 กรกฎาคม 2488 โจทก์จึงมีสิทธิได้รับบำเหน็จตั้งแต่วันที่ 2 กรกฎาคม 2488 ถึงวันที่ 4 มีนาคม 2500 เป็นอุทธรณ์ในข้อกฎหมาย(สมศักดิ์ ปาลวัฒน์วิไชย-ขจร หะวานนท์-สมบูรณ์ บุญภินนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ